text: Politiet har nu stoppet fanges flugt
  12 maj 2016 kl. 07.26
  En 19-årig mands flugt fra Det Psykiatriske Sygehus Spangsbjerg er nu slut. Politiet har netop anholdt manden på Gudenåvej i Esbjerg.
  Den 19-årige mand blev indlagt på Spangsbjerg i Esbjerg natten til torsdag, da han under ophold i Kolding Arrest havde spist glasskår fra et glas han havde knust. Manden, der er asylansøger fra Libyen, var anbragt i arresten, da politiet havde anholdt ham for en række ryverier.
  - I nat vurderede en læge, at den 19-årige var selvmordstruet, hvorfor han blev overført til Spangsbjerg. det skete kl. 02,39 - og kl. 04,03 tog han i flugten i hvidt hospitalstøj, oplyste vagtchef Ole Aamann hos Syd- og Sønderjyllands Politi til TV SYD.
  I timerne efter flugten blev der anmeldt en række indbrud i de nærligende boligområder - bl.a. Norddalsparken, Parkvej og Kystparken, hvor den flygtede blev set.
  Senest er det lykkedes den 19-årige at få fat på noget andet tøj, så han under den sidste del af flugten var klædt i en sort kedeldragt  og en grå trøje med orange skrift udenover kedeldragten.
  Flugtfangen er fanget på Gudenåvej i Esbjerg. Tak for de mange henvendelser. #politidk
  
  